Wišnjowa slěwcyna

Wišnjowa slěwcyna (Prunus cerasifera) jo kerk abo bom ze swójźby rožowych rostlinow (Rosaceae). 

 Wopis 
Rowny, krickaty, bźezśernjowy bom dośěgnjo wusokosć wót až do 9 m. Rosćo ako bom wěcejštomowje a jo cesto njeśernjata.

Krona jo kulojta.

 Łopjena 
Łopjena su małke, pitśku bronzowe, dłujko jajojte. Wóni dośěgnu dłujkosć wót 4 až do 8 cm.

 Kwiśonki 
Běłe kwiśonki se w nalěśe (w chłodnych regionach) abo póznem zymje (w śopłych regionach) na hyšći gołych gałuzach jawje. Stoje zwětšego pó jadnom. Wóni su pśi formach ze zelenymi łopjenami běłe a pśi formach ze cerwjenymi łopjenami rožojte a dośěgnu pśeměr wót až do 2,5 cm. Jich wogonki su gołe.

 Płody 
Jědne płody su kulojte a dośěgnu pśeměr wót až do 3 cm. Měso zwětšego žołtego, rědko cerwjenego płoda se špatnje wót kamjenja pušći.

 Rozšyrjenje 
Rostlina jo domacna w Małkej Aziji a w Kawkazu, a se w Europje kultiwěrujo.

 Žrědła 
 Botanica, Bäume und Sträucher, Über 2000 Pflanzenporträts, ISBN 978-3-8331-4467-7, bok 680 
 Mayer, Schwegler: Welcher Baum ist das?, Bäume, Sträucher, Ziergehölze, ISBN 978-3-440-11273-1, bok 170 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, bok 416, ako pódobna družyna Kirschpflaume (Prunus cerasifera) pód lema Zwetschge, Pflaume (Prunus domestica) 

 Eksterne wótkaze 



Kategorija:Prunus
Kategorija:Kerki
Kategorija:Bomy